Il-Perit Ruben Abela e President ta' Wirt iż-Żejtun Kull sena, Wirt iż-Żejtun tiddedikaha lil xi persunaġġ Żejtuni li jkun għamel isem lil beltna. Din is-sena qed niddedikawha lill- Isqof Dumnikan, Antonio Zahra (Ritratt 1). Għażilna lil dan il-persunaġġ għaliex, kif se naraw, waqt li Malta kien għaddej il-ġlied waqt'-Assedju l-Kbir, hu kien qed iwettaq missjoni kbira fl-Orjent. Antonio Zahra twieled f'Bisqallin, ir-Raħal t'Isfel, iż-Żejtun għall-bidu tas-seklu sittax. Jidher li kien ġej minn familja prominenti. Huh ieħor, Andrea Zahra skond EB Vella fil-ktieb tiegħu 'L-Istorja taż-Żejtun u Marsaxlokk', jgħid li dan jissemma' b'tifħir fl-istorja tal-Assedju l-Kbir, għaliex kien hu li wassal l-aħbar lill- Gran Mastru La Vallette li t-Torok kienu qed jirtiraw u bdew jaħarbu minn Malta, u b'hekk intemm l-Assedju. IĊETA IT l ża ĊRAETTI Antonio Zahra ħaddan l-Ordni Dumnikana fi Sqallija iżda ġie affiljat mal Kunvent tal-Lunzjata tal-Birgu. Wara li studja barra, fis-sena 1548 irritorna fil-kunvent tal-Birgu sakemm fl- 1551 inħatar Reġġent tal-Istudji Ġenerali fil-kunvent ta' San Duminku f'Palermo. Sentejn wara l-Papa Ġulju III bagħtu lejn l-Orjent biex jgħin lin-Nunzju Appostoliku, Ambroġġ Buttigieg fir-riforma tal-Knisja f'dan l-inħawi. Huwa baqa' jgħinu sakemm l-Isqof Ambroġġ miet fl-1557, iżda wara mewtu, Zahra kompla bil-ħidma diffiċli li ġiet afdata lilu f'dawn l-inħawi. Huwa wettaq il-missjoni tiegħu f'diversi pajjiżi fosthom fis-Serbja, Bitinja, Armenja, Mesapotamja, Assirja, Eġittu, Mente Libanu, Kades u saħansitra fl-Indja. Zahra rritorna lura Ruma fl-1563 fejn ta relazzjoni dettaljata dwar ħidmietu waqt il- missjoni lill- Papa Piju IV. B'rikonoxximent għal din il-ħidma, fis-17 ta' Novembru 1564, il-Papa Piju IV ħatar lil Zahra bħala Isqof ta' Vico, qrib Napli. Hekk kif ġie ordnat Isqof huwa beda bil- ħidma tiegħu f'din id-djoċesi, b'mod speċjali sabiex idaħħal ir-riformi li kienu għadhom kemm ġew approvati mill-Konċilju ta' Trento. Iżda l-ħidma tiegħu ma kinetx limitata għax- xogħol pastorali biss. Filfatt kien bis-saħħa tiegħu li ġie mibni l-Palazz tal-Isqof f'Vico u li sfortunatament twaqqa' minn isqfijiet oħra li ġew warajh. Waqt il-Vista Pastorali tal-1565 kien irregala erba' parammenti tas-satin u d-deheb lill- Katidral ta' Vico. Filfatt fuq il- palazz li nbena wara reġgħet tpoġġiet l-istemma tal-Isqof Zahra kif ukoll il-lapida tal-irħam li kienet tagħmel referenza għax-xogħol li għamel l-Isqof Zahra fil-bini tal-palazz tal-Isqof fl-1567. Fis-sagristija tal-Katidral ta' Vico għad hemm ukoll kwadru li juri lill- Isqof Zahra bi skrizzjoni taħtha li tagħmel referenza għal meta ġie ordnat isqof. Wara l-mewt tal-Isqof Cobelles fl-1566, il- Maltin stennew li kien se jinħatar Zahra bħala Isqof ta' Malta, iżda minflok inħatar Martinu Rovas. Dan tal-aħħar ma tantx intlaqa' tajjeb mill-Gran Mastru La Cassier, u kien biss fl-1573 li ġie kkonsagrat Isqof u seta' jiġi Malta. Fi L-Isqof Zahra miet f'Napli fl-1582 u jinsab triqtu lejn Malta, huwa għadda minn Napli u ġab midfun fil-Knisja tal-Lunzjata (Ritratt 2). miegħu għal żjara f'Malta lill-Isqof Zahra. Dan ma damx wisq Malta u reġa' rritorna lejn id- djoċesi tiegħu f'Vico. ġiż Ttsdi Bands Bil Fils Sala Metoiva VA 205 B